jkorsvik/nowiki_second_scrape_merged huggingface dataset:
Arkeologiåret 1933

Arkeologiåret 1933 er en oversikt over blant annet utgravninger, fødte og avdøde personer med tilknytning til arkeologi i 1933.


== Utforskninger ==
Skroget til Henrik V av Englands flaggskip «Grace Dieu» blir identifisert i River Hamble.


== Utgravninger ==
Utgravningene i Et-Tell av Judith Marquet-Krause begynner (fortsetter til 1935).
Utgravninger i Tell Arpachiyah by Max Mallowan og John Cruikshank Rose fra British School of Archaeology in Iraq.
Utgravninger i Tepe Sialk av Roman Ghirshman begynner (forsetter i 1934 og 1937).
Gordon Vivian begynner bevaringsarbeidet med Pueblo Bonito, Chetro Ket, og Casa Rinconada (varer til 1937)


== Funn ==
30. oktober – Et av de mest kjente snartemofunnene av rike gravfunn fra gården Snartemo i Hægebostad kommune, Vest-Agder avdekkes under dyrking. Funnet dateres til folkevandringstiden.
Oldtidsbyen Mari, Syria.
Bergkunst i Tassili n'Ajjer.
Gutorm Gjessing oppdager helleristningsfeltet med Rødøymannen.


== Publikasjoner ==
Stuart Piggott og Grahame Clark – «The age of the British flint mines», Antiquity.


== Fødsler ==
11. mai - Anna Marguerite McCann, undervanns-arkeolog fra USA (død 2017)
9. juni - Jerzy Kolendo, polsk arkeolog (død 2014)
15. juni – Peter Kaplony, ungarskfødt sveitsisk egyptolog (død 2011)
10. august - Denise Schmandt-Besserat, franskfødt arkeolog som spesialiserte seg på opprinnelsen til skrive- og information-administrasjon
Don Brothwell, britisk arkeolog (død 2016)
William G. Dever, amerikansk arkeolog og bibelforsker
Christos G. Doumas, gresk arkeolog
Robert Sténuit, belgisk undervannsarkeolog


== Dødsfall ==
4. februar – Archibald Henry Sayce, engelsk orientalist, særlig assyriolog, men også egyptolog (født 1845/1846)
4. mars – Julius Ailio, finsk arkeolog og politiker (60, født 1872)
27. juni – Alexander Hardcastle, kaptein i den britiske marinen og amatørarkeolog (60, født 1872)
13. juli - Mary Brodrick, engelsk egyptolog (født. ca. 1858)
		


== Referanser ==
Tospråklig lærer

En tospråklig lærer er en lærer som bidrar til å oppfylle kravene i opplæringslovas § 2-8: «Elevar i grunnskolen med anna morsmål enn norsk og samisk har rett til særskild norskopplæring til dei har tilstrekkeleg dugleik i norsk til å følgje den vanlege opplæringa i skolen. Om nødvendig har slike elevar også rett til morsmålsopplæring, tospråkleg fagopplæring eller begge delar.»
Mange av de tospråklige lærerne er voksne som kan har røtter som er sammenfallende med de nye elevenes bakgrunn og har ikke nødvendigvis formell lærerutdannelse som tilfredsstiller normale, norske krav. De fungerer både som assistenter, morsmålslærere og tospråklige lærere. Fremdeles representerer de tospråklige lærerne en liten minoritetsgruppe blant lærerne i den norske grunnskolen. De er en uensartet gruppe med svært ulik bakgrunn både i forhold til norske lærere og seg i mellom. De kommer fra forskjellige etniske grupper og nasjoner og har forskjellige språk- og kulturbakgrunn. Deres læringssyn kan også variere både sett i forhold til læringssynet i den norske skolen og seg i mellom. Noen har lærerutdanning og praksis som lærere fra hjemlandet, andre ikke. Noen mangler formell kompetanse som lærere, eller har en helt annen yrkesbakgrunn enn læreryrke fra hjemlandet.
Tospråklige lærere skal tilrettelegge undervisningen for de minoritetsspråklige barna. 
I veiledning L97-2003 PKT.3.1. blir tospråklige læreres funksjon og arbeidsoppgaver belyst. Blant disse kan nevns at tospråklige lærere kan bidra til at elevene forstår hva som foregår i et klasserom, både språklig og tolkning av kulturelle koder. Tospråklige lærere har en viktig språklig oppgave. Det er, ifølge Vygotsky, et gjensidig påvirkningsforhold mellom førstespråkutviklingen og andrespråksutviklingen. Ut fra denne påstanden blir tospråklige læreres rolle viktig i sammenheng med opplæring i morsmålet, og dermed også for norskopplæringen.


== Se også ==
morsmålslærer


== Referanser ==
Adelaide av Normandie

Adelaide av Normandie (fransk Adélaïde, født ca. 1026, død ca. 1090) var søster eller halvsøster av Vilhelm Erobreren, hertug av Normandie og konge av England.
Hun var datter av hertug Robert I av Normandie, også kalt for «den praktfulle» (fransk «le Magnifique») og etter sigende datter av dennes elskerinne Herleva. Detaljene om Adelaides opphav er usikre, som hennes fødselsdato og fødested som muligens var i Calvados i Frankrike. Ulike krønikeskribenter i Gesta Normannorum Ducum har kalt henne for en søster av Vilhelm med samme mor eller en datter av Robert I av en annen mor. Herleva er den moren som vanligvis oppgis for henne.Adelaide ble gift tre ganger; første gangen med Enguerrand II av Ponthieu (død 1053) som hun fikk to døtre med; andre gang med Lambert II, greve av Lens (død 1054), sønn av Eustace I av Boulogne; og tredje gang med Odo II av Champagne (død 1115), sønn av greven av Troyes. Med Lambert fikk hun datteren Judith av Lens som ble gift med den angelsaksiske Waltheof II, jarl av Northumbria (henrettet 1076). Judiths og Waltheofs datter, Matilda eller Maud av Huntingdon, 2. grevinne av Huntingdon, tok som sin andre ektemann kong David I av Skottland.


== Ekteskap og etterkommere ==
Med Enguerrand II, greve av Ponthieu fikk hun: 

Adelaide, sitert i 1098;
Hélissende, gift før 1091 til Hugo Campdavaine II, greve av Saint-Pol (død 1130).Med Lambert II, greve av Lens, fikk hun: 

Judith av Lens (død etter 1086), gift i 1070 til Waltheof, jarl av Huntingdon.Med Odo II av Champagne (de Blois), greve av Troyes og Meaux, fikk hun:

Stefan, greve av Aumale (død 1127).


== Referanser ==


== Litteratur ==
Bauduin, Pierre: La première Normandie (Xe-XIe siècles), Presses Universitaires de Caen, Caen, 2004. ISBN 2-84133-145-8
Douglas, David C.: William the Conqueror. University of California Press. 1964 ISBN 0520003489


== Eksterne lenker ==
Adelaides andre ektemann og deres datter Judith av Lens (engelsk)
Etterkommere av Adelaide med hennes tredje ektemann (engelsk)
SPARC64/OS

SPARC64/OS var et 64-biter operativsystem som ble utviklet av HAL Computer Systems, og lansert i oktober 1995 for 64-bit mikroprosessorene SPARC64 og SPARC64 II. Første versjon ble skrevet med kompilatoren SPARCompiler C 2.0.1.
SPARC64/OS var en avart av UNIX SVR4, som var basert på Solaris 2.4. SPARC64/OS var den første 64-bit utvidelsen av Solaris, og det første operativsystemet som ble skapt for mikroprosessorer som var bygd etter versjon 9 av SPARC-spesifikasjonen.Den 15. juli 1996 ble operativsystemet anerkjent av X/Open, som et system som fullt ut fulgte standarden XPG4 Base 95 Profile, som var sammensatt av standardene POSIX-1 (ISO/IEC 9945-1:1990), POSIX-2 (ISO/IEC 9945-2:1993), FIPS 151-2 og FIPS 189.SPARC64/OS støttet NFS 3.0, Veritas Volume Manager, og Jumpstart.


== Referanser ==
Bergens Tekniske Museum

Bergens Tekniske Museum er et museum i den fredede gamle Trikkestallen i Thormhøhlensgate 23 på Møhlenpris i Bergen, tegnet av Schak Bull i 1913, og med Trikkebyen som nærmeste nabo, som var boliger for sporveisfunksjonærene. Museet er en del av de tekniske samlinger i Bergen, og drives av flere organisasjoner. Utstillingene viser den tekniske utviklingen på Vestlandet med fokus på landtransport, og omfatter gamle fremkomstmidler som veteranbiler, sykler, motorsykler, busser og trikker, samt en av de gamle Fløibanevognene. Museet stiller også ut historisk brannvernutstyr og militærmateriell, og har et fungerende boktrykkeri og tilbyr kjøring med gamle sporvogner.
Sporvognsturen er per høsten 2009 begrenset til å gå mellom stallen og opp til «Hulen», en strekning på ca. 250 meter. Billetten gjelder derfor begge veier. Skinnegangen er nå nesten ferdig lagt forbi Studentsenteret, med stolper til luftledning. Med tid og stunder vil trikken kunne passere Bergen Museums hovedbygning, Johanneskirken og få endestopp ved Den Nationale Scene. Skinnene blir lagt tilbake i gatene etterhvert som gatene likevel blir gravet i. Arbeidet med skinnelegging er om lag halvgjort, strekningen sett under ett. Trikkene er forøvrig skaffet inn fra andre steder, siden den siste trikken i Bergen ble senket på Sandviksflaket da siste linje ble nedlagt. Skinner kommer i hovedsak fra Gråkallbanen i Trondheim.
I nærområdet ligger også Nygårdsparken og Vitensenteret i Bergen.


== Eksterne lenker ==
(no) Offisielt nettsted 
(en) Bergens Tekniske Museum – kategori av bilder, video eller lyd på Commons
Guadalupe-akvedukten

Guadalupe-akvedukten er en akvedukt fra 1700-tallet i Mexico by. Den er sju kilometer lang, består av 2 287 buer og strekker seg fra det administrative distriktet Gustavo A. Madero i Mexicos føderale distrikt til Tlalnepantla de Baz i delstaten México. Det siste strekket går den under bakken. Noen av byggverkets elementer er i barokkstil.
Bygginga av akvedukten starta 23. juni 1743, og den sto ferdig i 1751. Den var opprinnelig ti kilometer lang, og ble bygd for å løse problemene med vannforsyning i Villa de Guadalupe, hvor Guadalupe-basilikaen ligger, ved å frakte det fra Azcapotzalco og Tlalnepantla de Baz. 7. april 1932 ble Guadalupe-akvedukten offisielt erklært verneverdig.
Arkeologiåret 1934

Arkeologiåret 1934 er en oversikt over blant annet utgravninger, fødte og avdøde personer med tilknytning til arkeologi i 1934.


== Utforskninger ==
Et Mayafunnsted i Becan blir gjenoppdaget av arkeologen Karl Ruppert og John Denison.


== Utgravinger ==
Et prosjekt i regi av Poznań University i Biskupin begynner, ledet av Józef Kostrzewski og Zdzislaw Rajewsk.
Snaketown, Arizona, under ledelse av Harold S. Galdwin.
Kennet Avenue av Alexander Keiller (fortsetter til 1935).
Maiden Castle i Dorset av Mortimer Wheeler (fortsetter til 1937).
Persepolis av Erich Schmidt (fortsetter til 1939).


== Funn ==

2. januar – Warkavasen blir funnet i Uruk.
Statue of Ebih-Il blir gravd opp i Mari i Syria.


== Fødsler ==
18. mai – Torsten Edgren, finsk arkeolog
19. august – Karl W. Butzer, tyskfødt amerikansk geograf, kulturell økolog og miljøarkeolog (død 2016)
2. september – Donald B. Redford, canadisk egyptolog
24. september – Giovanni Pettinato, italiensk historiker og assyriolog (død 2011)
17. desember – Peter Donat, tysk middelalderarkeolog
Giovanni Colonna, italiensk arkeolog og etruskolog
Ahmed Osman, egyptisk forfatter og egyptolog


== Dødsfall ==
22. februar – Thomas Eric Peet, engelsk egyptolog (født 1882)
24. februar – Sophus Müller, dansk arkeolog (født 1846)
14. mars – Francis Llewellyn Griffith, britisk egyptolog (født 1862)
15. mars – Davidson Black, canadisk paleoantropolog, dør på kontoret sitt i Cenozoic Forskningslaboratorium med en skalletopp fra en pekingmann på arbeidsbordet (født 1884)
5. juni – Corrado Ricci, italiensk arkeolog og kunsthistoriker (født 1858)
6. juli – Kurt Heinrich Sethe, tysk egyptolog (født 1869)
23. november – E. A. Wallis Budge, engelsk egyptolog (født 1857)
		


== Referanser ==
Arkeologiåret 1935

Arkeologiåret 1935 er en oversikt over blant annet utgravninger, fødte og avdøde personer med tilknytning til arkeologi i 1935.


== Utforskning ==
Runeinnskriftene på Hennøy blir undersøkt for første gang.


== Utgravning ==
Gerhard Fischer åpner utgravninger i ruinen av Mariakirken i Oslo.
Desember – Den kinesiske forhistorikeren Jia Lanpo blir utnevnt til feltleder i de pågående utgravningene på funnstedet for pekingmannen i Zhoukoudian, Kina.


== Funn ==
28. februar – Ladbyskipet blir funnet i en gravhaug ved Ladby, ved kysten av Kerteminde Fjord på Fyn i Danmark.
Słuszków depotfunn (polsk: Skarb ze Słuszkowa), et stort depotfunn av mynter, blir funnet i den polske landsbyen Słuszków. Skatten ble gravd ned omkring år 1100.
Et depotfunn på mer enn 11 000 keltiske mynter oppdages ved La Marquanderie på kanaløyen Jersey.
Veggmaleri Investiture fra Zimri-Lim oppdages i Mari, Syria.


== Andre hendelser ==
V. Gordon Childe holder presidentens innsettelsestale ved The Prehistoric Society i England om «Changing Methods and Aims in Prehistory».


== Priser og utmerkelser ==
Leonard Woolley blir slått til ridder for sitt arbeid innen arkeologi.


== Fødsler ==
19. januar – Robin Birley, engelsk arkeolog, leder for utgravningen av den romerske funnplassen Vindolanda
30. juni – Chen Tiemei, kinesisk teknologisk arkeolog (karbondatering) (død 2018)
3. november – Hugues de Varine, fransk arkeolog, historiker og museolog


== Dødsfall ==
14. januar – Oskar Waldhauer, tysk-baltisk klassisk arkeolog (51, født 1883)
19. januar – Christian Hülsen, tysk klassisk arkeolog og epigrafiker (født 1858)
28. februar – Giovanni Mariotti, italiensk politiker og arkeolog (84, født 1850)
29. mars – Erich Preuner, tysk epigrafiker, klassisk arkeolog og pedagog (67, født 1867)
11. mai – Edward Herbert Thompson, arkeolog, spesielt innen Mayasivilisasjonen og diplomat fra USA (født 1857)
16. mai – Louis Finot, fransk arkeolog og orientalist (født 1864)
19. mai – Thomas Edward Lawrence, britisk offiser, oppdager og forfatter også kjent som T.E. Lawrence og mest berømt som Lawrence av Arabia (46, født 1888)
27. juni – Albert Kiekebusch, tysk historiker og arkeolog (65, født 1870)
3. juli – Eugen Pridik, tysk-baltisk klassisk arkeolog og numismatiker (69, født 1865)
10. august - Kurt Regling, tysk numismatiker (58, født 1897)
30. august – Paul Herrmann, tysk klassisk arkeolog (75, født 1859)
8. november – Paolo Orsi, italiensk historiker og klassisk arkeolog (76, født 1859)
28. oktober – Albert Grünwedel, tysk arkeolog (79, født 1856)
2. november - Themistocles Zammit, maltesisk arkeolog og historiker (71, født 1864)
2. desember – James Henry Breasted, amerikansk arkeolog, egyptolog og historiker (født 1865)
10. desember – August Köster, tysk klassisk arkeolog (62, født 1873)
Heinrich Ludwig Urlichs, tysk klassisk arkeolog og filolog (født 1864)
Edoardo Martinori, italiensk numismatiker, oppdagelsesreisende, fjellklatrer og ingeniør (født 1854)
		
		


== Referanser ==
Fuente de la Diana Cazadora

Fuente de la Diana Cazadora er et monument langs bulevarden Paseo de la Reforma i Mexico by. Det er en fontene med en skulptur av jaktgudinna Diana fra romersk mytologi. Fontena er et arbeid av arkitekten Vicente Mendiola Quezada, mens skulpturen er lagd av Juan Fernando Olaguíbel. Monumentet ble innvia 10. oktober 1942 av daværende president Manuel Ávila Camacho.
Monumentet ble opprinnelig plassert i rundkjøringa mellom Paseo de la Reforma og Calle Río Ródano, og har siden blitt flytta flere ganger. I dag står det i midten av rundkjøringa mellom Paseo de la Reforma, Calle Sevilla og Río Misisipi, hvor bl.a. bygninga Torre Libertad står. Denne rundkjøringa blir kalt Glorieta de la Diana Cazadora.


== Eksterne lenker ==
Fuente de la Diana Cazadora hos Ciudad México.com.mx
Rundkjøringer langs Paseo de la Reforma
Helmut Körnig

Helmut Körnig (født 12. september 1905 Głogów, død 5. mars 1973 i Dortmund) var en tysk friidrettsutøver som deltok i de olympiske leker 1928 i Amsterdam og 1932 i Los Angeles.
Körnig vant to olympiske medaljer i friidrett under Sommer-OL 1928 i Amsterdam. Han var med på det tyske laget som kom på andreplass på 4 x 100 meter bak USA.
De andre på laget var Georg Lammers, Richard Corts og Hubert Houben. Körnig vant også en individuell medalje, bronse på 200 meter, han kom på tredjeplass bak Percy Williams fra Canada og britiske Walter Plasseley.
Fire år senere, under Sommer-OL 1932 i Los Angeles, vant han en ny sølvmedalje på 4 x 100 meter stafett, sammen med Friedrich Hendrix, Erich Borchmeyer og Arthur Jonath. 


== OL-medaljer ==
 1928  Amsterdam -  Sølv i friidrett 4 x 100 meter stafett  Tyskland
 1932  Los Angeles - Sølv i friidrett 4 x 100 meter stafett  Tyskland
 1928  Amsterdam - Bronse i friidrett, 200 meter  Tyskland


== Referanser ==


== Eksterne lenker ==
(en) Helmut Körnig – Olympedia 
(en) Helmut Körnig – Sports-Reference (OL-resultater – arkivert) 
(en) Helmut Körnig – databaseOlympics.com (arkivert) 
(en) Helmut Körnig – Track and Field Statistics
Fuente de Petróleos Mexicanos

Fuente de Petróleos Mexicanos er et monument langs Paseo de la Reforma i Mexico by. Det befinner seg i rundkjøringa som kalles Glorieta de la Fuente de Petróleos Mexicanos, hvor Paseo de la Reforma forbindes med Anillo Periférico, i Lomas de Chapultepec. Monumentet består av en fontene og en rekke skulpturer til minne om nasjonaliseringa av petroleumsvirksomheten i 1938. Skulpturene symboliserer meksikanerne som må slite for å bære det tunge ansvaret for virksomheten. Monumentet ble oppført i 1952 i Miguel Alemán Valdés' presidentperiode.
Lomas de Chapultepec

Lomas de Chapultepec, vanligvis kalt Las Lomas, er en bydel i det administrative distriktet Miguel Hidalgo i Mexico by, rett vest for Chapultepec. Boligområdet ble til på 1930-tallet, og er i dag et av byens mest fasjonable boligstrøk. De siste åra har også mange store selskaper slått seg ned i Las Lomas. Den viktigste transportåra gjennom bydelen er Paseo de la Reforma.
Story of Wine

Story of Wine er en sørkoreansk film fra 2008, regissert av Lee Cheol-ha. Filmen er 96 minutter lang.
Vinbaren «Story of Wine» feirer etårsjubileum, og Min-Sung har forberedt et eksklusiv vinkart for kvelden. Hver vin er tilknyttet en unik fortelling som representerer de ulike kvalitetene til de utvalgte vinene. Kjærlighet, tap, vennskap: hver flaske har sin historie.
Offisiell markering, IX WT Os internasjonale filmfestival.


== Referanser ==


== Eksterne lenker ==
(en) Story of Wine på Internet Movie Database
Friedrich Hendrix

Friedrich «Fritz» Hendrix (født 6. januar 1911 i Aachen, død 30. august 1941 i Proletarskaja nær Leningrad) var en tysk friidrettsutøver som deltok i de olympiske leker 1932 i Los Angeles.
Hendrix vant en olympisk sølvmedalje i friidrett under Sommer-OL 1932 i Los Angeles. Han var med på det tyske laget som kom på andreplass på 4 x 100 meter bak USA. De andre på laget var Arthur Jonath, Helmut Körnig og Erich Borchmeyer.
Hendrix døde i strid under andre verdenskrig 30. august 1941 i Proletarskaja nær Leningrad.
Hans datter, Brunhilde Hendrix, vant en olympisk sølvmedalje på 4 x 100 meter stafett for kvinner under Sommer-OL 1960 i Roma.


== OL-medaljer ==
1932  Los Angeles -  Sølv i friidrett 4 x 100 meter stafett  Tyskland


== Eksterne lenker ==
(en) Friedrich Hendrix – Olympedia 
(en) Friedrich Hendrix – Sports-Reference (OL-resultater – arkivert) 
(en) Friedrich Hendrix – Track and Field Statistics
Erich Borchmeyer

Erich Borchmeyer (født 23. januar 1905 i Münster, død 17. august 2000 Bielefeld) var en tysk friidrettsutøver som deltok i de olympiske leker 1932 i Los Angeles og 1936 i Berlin.
Borchmeyer vant en olympisk sølvmedalje i friidrett under Sommer-OL 1932 i Los Angeles. Han var med på det tyske laget som kom på andreplass på 4 x 100 meter bak USA. De andre på laget var Helmut Körnig, Friedrich Hendrix og Arthur Jonath. 
Fire år senere, under Sommer-OL 1936 i Berlin, vant han en bronsemedalje på 4 x 100 meter stafett sammen med Wilhelm Leichum, Erwin Gillmeister og Gerd Hornberger.


== OL-medaljer ==
1932  Los Angeles -  Sølv i friidrett 4 x 100 meter stafett  Tyskland
1936  Berlin -  Bronse i friidrett 4 x 100 meter stafett  Tyskland


== Eksterne lenker ==
(de) Erich Borchmeyer – Munzinger Sportsarchiv 
(en) Erich Borchmeyer – Olympedia 
(en) Erich Borchmeyer – Sports-Reference (OL-resultater – arkivert) 
(en) Erich Borchmeyer – Track and Field Statistics
George Simpson (friidrettsutøver)

George Sidney Simpson (født 21. september 1908, død 2. desember 1961)  var en amerikansk friidrettsutøver som deltok i de olympiske leker 1932 i Los Angeles. 
Simpson vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 200 meter mellom sine landsmenn Eddie Tolan og Ralph Metcalfe


== OL-medaljer ==
1932  Los Angeles -  Sølv i friidrett, 200 meter


== Eksterne lenker ==
(en) George Simpson – Olympics.com 
(en) George Simpson – Olympic.org 
(en) George Simpson – Olympedia 
(en) George Simpson – Sports-Reference (OL-resultater – arkivert)
Ben Eastman

Benjamin «Ben» Bangs Eastman (født 19. juli 1911 i Burlingame i  California, død 6. oktober 2002 i Hotchkiss i Colorado)   var en amerikansk friidrettsutøver som deltok i de olympiske leker 1932 i Los Angeles.
Eastman vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 400 meter med tiden 46,4 bak sin landsmann Bill Carr som vant på 46,2 som var ny verdensrekord.


== OL-medaljer ==
1932  Los Angeles -  Sølv i friidrett, 400 meter


== Referanser ==


== Eksterne lenker ==
(en) Ben Eastman – Olympedia 
(en) Ben Eastman – Sports-Reference (OL-resultater – arkivert) 
(en) Ben Eastman – databaseOlympics.com (arkivert) 
(en) Ben Eastman – National Track & Field Hall of Fame 
(en) Ben Eastman – Track and Field Statistics
Alexander Wilson

Alexander «Alex» S. Wilson (født 1. desember 1905 i Montréal, død 10. desember 1994 i Indiana, USA) var en canadisk friidrettsutøver som deltok i de olympiske leker 1932 i Los Angeles. 
Wilson vant tre olympiske medaljer i friidrett under Sommer-OL 1932 i Los Angeles to individuelle og ett i lag. Han kom på andreplass på 800 meter med tiden 1,49,9 en tidels sekund bak britiske Thomas Hampson som vant løpet på ny verdensrekord. På 400 meter ble han nummer tre bak amerikanerne Bill Carr og Ben Eastman. Wilson var også med på det canadiske laget som kom på tredjeplass på 4 x 400 meter stafett bak USA og Storbritannia. De andre på laget var Ray Lewis, James Ball og Philip Edwards.
Fire år tidligere, under Sommer-OL 1928 i Amsterdam, vant han en bronsemedalje på 4 x 400 meter sammen med James Ball, Stanley Glover og Philip Edwards.


== OL-medaljer ==
1932  Los Angeles -  Sølv i friidrett, 800 meter
1932  Los Angeles -  Bronse i friidrett, 400 meter
1928  Amsterdam -  Bronse i friidrett, 4 x 400 meter  Canada
1932  Los Angeles -  Bronse i friidrett, 4 x 400 meter  Canada


== Referanser ==


== Eksterne lenker ==
(en) Alexander Wilson – Olympics.com 
(en) Alexander Wilson – Olympic.org 
(en) Alexander Wilson – Olympedia 
(en) Alexander Wilson – Sports-Reference (OL-resultater – arkivert) 
(en) Alexander Wilson – Commonwealth Games Federation
Vardekollen

Vardekollen  er en ås øst for Rømsjøen i Rømskog i Aurskog-Høland kommune i Viken. Åsen har en høyde på 281 meter over havet.


== Se også ==
Fjell i Østfold


== Referanser ==
Norðskálatunnilin

Nordskåletunnelen (lokalt: Norðskálatunnilin) er en veitunnel på Eysturoy på Færøyene. Den ble tatt i bruk i 1976, og forbinder Norðskáli ved Sundini med Funningsfjørður og Skálafjørður. Tunnelen er 2 520 meter lang, og ble utført av E. Pihl & søn. Den er den eldste færøyske tunnelen med to kjørefelt.


== Eksterne lenker ==
Bilde av vest-innslaget til tunnelen
Jerry Cornes

John Frederick «Jerry» Cornes (født 23. mars 1910 i Darjeeling i Britisk India, død 19. juni 2001) var en britisk friidrettsutøver som deltok i de olympiske leker 1932 i Los Angeles og 1936 i Berlin.
Cornes vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 1500 meter bak Luigi Beccali fra Italia.
Fire år senere, under Sommer-OL 1936 i Berlin, løp han 1500 meter på personbeste 3.51,4 men ble bare nummer seks, de fem foran løp alle raskere enn gjeldende olympiske rekord og to løp under tidligere verdensrekord.


== OL-medaljer ==
1932  Los Angeles -  Sølv i friidrett, 1500 meter  Storbritannia


== Referanser ==


== Eksterne lenker ==
(en) Jerry Cornes – Olympedia 
(en) Jerry Cornes – Sports-Reference (OL-resultater – arkivert) 
(en) Jerry Cornes – Commonwealth Games Federation 
(en) Jerry Cornes – Track and Field Statistics
Høgbråten

Høgbråten  er en ås nordvest i Indre Østfold kommune i Viken. Åsen har flere toppunkter; Kartverket bruker navnet Elgmyråsen om den høyeste på 280,5 moh. Åsen er det høyeste punktet i tidligere Hobøl kommune.


== Se også ==
Fjell i Østfold


== Referanser ==
Krokslottet

Krokslottet  er en åsrygg i Marker kommune i Østfold. Toppen er småkupert, med flere småtopper. Det høyeste punktet heter Varden og har en høyde på 279,8 meter over havet. Dette er det 20. høyeste punktet i Østfold av åsene med primærfaktor på minst 50 meter.


== Se også ==
Fjell i Østfold


== Referanser ==